**Események, liturgikus programok**

**Eseménynaptár**

10.24.hétfő 17.00 Alsósok csoportja

10.24.hétfő 19.30 Idősebb házasok csoportja

10.25.kedd 10.00 Baba-mama kör

10.26.szeda 17.00 Kórus

10.27.csütörtök 19.30 Ismerkedjünk a Bibliával

10.28.péntek 19.00 Virrasztás

11.01.kedd Mindenszentek ünnepe

11.02.szerda Halottak napja

11.05.szombat Első szombati rózsafüzér

11.07.hétfő 17.00 Alsósok csoportja

**A hét ünnepei**

**Hétfő**: Claret Szent Antal Mária püspök

**Kedd**: Szent Mór püspök

**Péntek**: Szent Simon és Júdás Tádé apostolok

**Szentmisék, liturgikus templomi események**

**Vasárnap:** 8.45 Szent Vendel tiszteletére

10.00 + édesanya emlékére

18.30 + Gábor

**Hétfő:** 7.00

**Kedd**: 18.30 élő Anna

**Szerda:**  7.00

**Csütörtök:**18.30

**Péntek**: 18.30

**Szombat:** 18.30 + Tünde

**Temetés**: 10.24. 10.00 Szent Gellért templom / Hideg Lászlóné

10.24. 12.45 Rákospalota / Csányi Istvánné

**Keresztelő:** 10.23. Hanza Emma

10.30. Szabó Ajtony

**Hirdetések**

**Halottak napja** kapcsán templomban az urnatemető látogatható **10.29. és 11.02.** **között egész nap**. Erre az időszakra keresünk olyanokat, akik vállalják a **templom őrzését.** Ez alkalom lehet a csendes imádságra is.

**Jelentkezés a sekrestyében vagy az internetes felületen.**

Ma **missziós vasárnap van**. Perselygyűjtésünk a missziók támogatására szolgál.

**Új elsőáldozós csoport**

A jövő ősszel elsőáldozáshoz járulni szándékozók megkezdik a felkészülésüket.

A jelentkezők alapvetően az életkoruknak megfelelő, alsós vagy felsős hittan csoportba járjanak! Nagyjából havonta tartunk majd részükre külön felkészülést.

Minden **csütörtökön, a szentmise után** fél órás **szentségimádást** tartunk.

**Október a rózsafüzér hónapja.** Minden nap **17.45-től** elimádkozzuk a rózsafüzért.

**Főpásztorunk, dr Erdő Péter bíboros** minden hónap első szombatján az egyházmegye egyik templomát felkeresi, ahol rózsafüzért vezet, majd szentmisét mutat be. **November 5-én, szombaton** a mi templomunkba látogat el.

**18 órakor** vezeti majd a **rózsafüzér**t, **18.30-**kor pedig **szentmisét** mutat be.

**Erdő Péter bíboros úr,** miután esperes kerületünk eddigi helyettes esperese, Balogh Attila más beosztásba került, személyemben új helyettes esperest nevezett ki. Kérem a testvérek imáját, hogy ezt a szolgálatot Istennek tetsző módon lássam el!

Vannak jeles pillanatok mindannyiunk életében. Bizonyára ilyen egy kerek évforduló. Gondolom, tudjátok, hogy hamarosan egy ilyen szép kerek születésnaphoz érkezem.

Nekem az a legnagyobb ajándék, ha együtt lehetünk egy kicsit. Egyrészt az Úr előtt, egy szentmisében, másrészt beszélgetve, némi süteménnyel, borral, sörrel, üdítővel.

Éppen ezért templomunkban **2022. november 25. péntek 17.30-kor** ünnepi hálaadó szentmisét tartok,majd a szemben lévő iskola aulájába lehetőség lesz a találkozásra.

Tényleg nem kérek más ajándékot, mint az együttlétet!

Gondolatok a mai naphoz

Az imádság erejében megharcolva a jó harcot

Két ember felmegy a templomba imádkozni. Megismerjük a helyzetet, amelyben benne élnek, és halljuk imádságukat.

A farizeus sorolja erényeit, dicsekszik Isten előtt, és másokhoz hasonlítja önmagát. A vámos megvetett alakjának jelenléte még jobban kiemeli saját eredményeit.

Isten elé állásom alázatosságból kell, hogy fakadjon. Irgalmasságát kérem gyengeségeimből elkövetett tetteimért, és hálát adok mindazért, amit kegyelme erejével megtehettem.

Saját imámhoz mit tanulhatok e két embertől? Talán az első, hogy nem a másikhoz mérten kell jónak lennem. A magam képességeit, lehetőségeit kell jól használnom. Minderre pedig Isten erejével vagyok képes. Ugyanakkor látnom kell gyengeségeimet is, amelyeket odatehetek az irgalmas Isten elé.

Életünk úton levés. Meg kell harcolnunk a jó harcot. Ebben időnként el is eshetünk, de mindig mellettünk van Isten kegyelme, és a közösség támogatása. Nem lehetek magányos harcos, együtt kell haladnunk a krisztusi úton!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 30. vasárnap 2022. október 23.



Az Urat kereső szívek örvendezzenek! Keressétek az Urat, és hatalmas erejét, keressétek az Ő arcát mindig! (Zsolt 104)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Sir 35, 15b-17.20-22a

Aki szívből szolgálja, azt elfogadja az Úr.

Szentlecke: 2Tim 4, 6-8.16-18

A jó harcot megharcoltam, a pályát végigfutottam, a hitet megtartottam.

Evangélium: Lk 18, 9-14

Aki magát megalázza, azt felmagasztalják.